ET Euroopa Liidu Teataja C 76/23

Regioonide Komitee arvamus teemal „Ettepanek: Nõukogu soovitus noorte vabatahtlike liikuvuse kohta Euroopas”

(2009/C 76/05)

REGIOONIDE KOMITEE

— tõdeb, et praegu eksisteerivad liikmesriikide vahel suured erinevused vabatahtliku töö korralduses ning märgib, et vabatahtliku töö kohta puuduvad suures osas statistilised andmed ja põhjalikud uurimused;

— palub Euroopa Komisjonil toetada vabatahtlike organisatsioonide koostöö edendamist mitte ainult Euroopa noorte vabatahtlike portaali loomisega, vaid rajades selleks ka andmebaasi, mis sisaldaks ülevaateid parimatest tavadest, projektidest ja võimalustest ning andmeid. Seejuures peaks Euroopa Komisjon viitama riiklikule, piirkondlikule ja kohalikule teabele, et tuua see teave noortele lähemale;

— toetab täiel määral Euroopa Parlamendi algatust kuulutada 2011. aasta Euroopa vabatahtliku töö aastaks. Selle aasta jooksul tuleks pöörata erilist tähelepanu noortele ja kaasatusele;

— palub komisjonil, liikmesriikidel ning kohalikel ja piirkondlikel omavalitsustel pingutada vabatahtliku töö koha kindlustamisel haridussüsteemis, et noored puutuksid juba varajases nooruses kokku vabatahtliku tegevusega ning et nad hakkaksid sellesse suhtuma kui normaalsesse panusesse ühiskondlikkusse ellu. Taoline vabatahtlik tegevus võiks kuuluda ka õppekavasse;

— usub, et vabatahtlik tegevus on eriti väärtuslik võimalus noorte liikuvuseks. Seepärast vajavad erinevaid toetusvorme eelkõige väiksemate võimalustega noored, kes soovivad tegeleda vabatahtliku tegevusega, kuid kes muidu saaksid liikuvuse võimalustest osa kas vähem või üldse mitte. Sellest lähtudes on väga kasulik noortele spetsialiseerunud sotsiaalharidus-töötajate ja noortejuhtide koolituse ja liikuvuse toetamine. Sellele lisaks tuleb kasutada kohalike ja piirkondlike omavalitsuste käsutuses olevaid vahendeid, et paremini kõnealuse sihtrühmani jõuda.

Raportöör : Rinda den BESTEN (NL/PES), Utrechti linnavolikogu liige

Viitedokument:

„Ettepanek: nõukogu soovitus noorte vabatahtlike liikuvuse kohta Euroopas”

KOM(2008) 424 lõplik

I POLIITILISED SOOVITUSED

REGIOONIDE KOMITEE,

1. tõdeb, et praegu eksisteerivad liikmesriikide vahel suured erinevused vabatahtliku töö korralduses ning märgib, et vabatahtliku töö kohta puuduvad suures osas statistilised andmed ja põhjalikud uurimused. Kuna õigusaktide ühtlustamine ei ole võimalik ega ka soovitav, teeb Regioonide Komitee ettepaneku töötada eesmärgi suunas etapiviisiliselt. Esimene etapp hõlmaks põhjalikku uurimust, milles vaadeldaks liikmesriikides olemasolevaid vabatahtliku töö alaseid erinevaid süsteeme ja õigusakte, (potentsiaalsete) noorte vabatahtlike soove ja takistusi, millega nad puutuvad kokku, kui soovivad teha piiriülest vabatahtlikku tööd, ning seda, millist kasu toob noorte vabatahtlike töö nii nende päritolupiirkondadele kui ka neile piirkondadele, kus nad seda tööd teevad. Need andmed võiksid aidata edendada arutelusid ja panna aluse uuele poliitikale, mis oleks kooskõlas noorte vabatahtliku töö reaalse olukorraga Euroopas;

2. tervitab Euroopa Komisjoni algatust noorte vabatahtlike liikuvuse edendamiseks Euroopas;

3. hindab Euroopa Komisjoni loomingulisust tema otsingutes võimaluse järele, kuidas lihtsustada noorte vabatahtlikku tööd mõnes teises Euroopa riigis, ent kardab, et vabatahtliku töö riiklike programmide koostalitusvõimeliseks muutmine ei ole õige lahendus seoses vabatahtliku töö korralduse väga erinevate vormidega Euroopa eri riikides. Sel põhjusel pooldame me vabatahtlike organisatsioonide (olgu tegu siis kodanikuühiskonna organisatsioonide või valitsusasutustega) koostöö edendamist Euroopa riikides ja nende vahel ning kutsume liikmesriike üles edendama piiriüleseid vabatahtlikke projekte;

4. palub Euroopa Komisjonil toetada vabatahtlike organisatsioonide koostöö edendamist mitte ainult Euroopa noorte vabatahtlike portaali loomisega, vaid rajades selleks ka andmebaasi, mis sisaldaks ülevaateid parimatest tavadest, projektidest ja võimalustest ning andmeid. Seejuures peaks Euroopa Komisjon viitama riiklikule, piirkondlikule ja kohalikule teabele, et tuua see teave noortele lähemale;

5. rõhutab kohalike ja piirkondlike omavalitsuste rolli vabatahtlikus töös ja eriti vähemate võimalustega noorte kaasamises. Vabatahtlik töö võib avada võimaluse vähemate võimalustega noorte kaasamiseks ning kuna paljudes liikmesriikides vastutavad noorsoopoliitika eest otseselt kohalikud ja piirkondlikud omavalitsused ja neil on selles valdkonnas palju teadmisi ja kogemusi, siis on see tasand, kus tavaliselt leitakse uuenduslikke ja loomingulisi lahendusi ning sõlmitakse olulisi partnerlusi. Lisaks on kohalikel ja piirkondlikel omavalitsustel oluline roll noorte innustamisel, kuna nad on lähedastes suhetes vabatahtlikega tegelevate organisatsioonidega ja võivad neid organisatsioone motiveerida korraldama noorte vabatahtlike vahetust;

6. palub liikmesriikidel eraldada piisavalt rahalisi vahendeid kohalikele ja piirkondlikele omavalitsustele ühenduse eesmärkide elluviimiseks noorte vabatahtliku tegevuse valdkonnas ning kutsub liikmesriike üles kasutama ELi fonde ja programme (nt Euroopa Sotsiaalfond ja programm „Aktiivsed noored”) rahvusvaheliste vabatahtlike projektide kvaliteedi parandamiseks, toetades ja juhendades selleks riiklikke, piirkondlikke ja kohalikke vabatahtlike organisatsioone. Antud toetus on mõeldud selleks, et aidata organisatsioone rahvusvaheliste kontaktide loomisel, teistest riikidest pärit noorte juhendamiseks vajalike spetsiifiliste pädevuste arendamisel ja rahvusvaheliste projektide algatamisel;

7. soovitab kohalikel ja piirkondlikel omavalitsustel pingutada selle nimel, et luua infrastruktuur vabatahtliku töö toetamiseks, seejuures ei tohi aga mingil juhul kahjustada vabatahtlike töö autonoomsust. Kohalike ja piirkondlike vabatahtlike keskuste loomine aitaks näiteks kaasa vabatahtliku töö populariseerimisele, teabe levitamisele, noorte motiveerimisele piirülese vabatahtliku töö tegemiseks ning vabatahtlike töö kvaliteedi ja tõhususe hindamisele;

8. avaldab kahetsust, et endiselt eksisteerivad sotsiaal-majanduslikud ja haldusalased takistused, mis raskendavad noorte vabatahtlike liikuvust, ning teeb ettepaneku teha algatus kõnealuste takistuste inventariseerimiseks laiema vabatahtlikku tööd käsitleva uurimuse raames (nagu kirjeldatud punktis 1). Kuna vabatahtliku töö kohta andmed puuduvad, palub komitee ka liikmesriikidel tutvustada kõnealuse põhjaliku uurimuse tulemusi enne 2011. aastat, et vabatahtliku tööga seonduvat poliitikat oleks võimalik vastavalt kohandada;

9. toetab täiel määral Euroopa Parlamendi algatust kuulutada 2011. aasta Euroopa vabatahtliku töö aastaks ning on valmis selle elluviimises aktiivselt osalema. Selle aasta jooksul tuleks pöörata erilist tähelepanu noortele ja kaasatusele;

10. soovib tõsta esiplaanile keelebarjääride vähendamise olulisuse Euroopas, innustades selleks vabatahtlikke keeli õppima;

11. viitab sellele, et vabatahtliku töö määratlus peaks olema laiem kui praegu komisjoni ettepanekus. Vabatahtlikku tööd on võimalik teha nii osalise ajaga kui ka täisajaga, nii lühema kui ka pikema perioodi jooksul, nii tasustamata kui ka taskuraha ja/või kulude katmise eest, nii oma panusega kui ka ilma — sõltuvalt sihtrühmast ja olukorrast;

12. rõhutab eelnevalt omandatud pädevuste tunnustamise olulisust, nii et neid oleks võimalik kasutada edasises elus (töös või õpingutes). Vabatahtlik töö on ikkagi mitteformaalse õppimise oluline vorm ning soodustab noorte arengut ja ligipääsu haridusele. Neil põhjustel peaksid koolid, ent ka kodanikuühiskonna organisatsioonid ja ettevõtlussektor omama (suuremat) rolli vabatahtliku töö käigus omandatud pädevuste tunnustamisel ja praeguste asjaomaste vahendite (Europass ja noortepass) rakendamisel;

13. palub komisjonil, liikmesriikidel ning kohalikel ja piirkondlikel omavalitsustel pingutada vabatahtliku töö koha kindlustamisel haridussüsteemis, et noored puutuksid juba varajases nooruses kokku vabatahtliku tegevusega ning et nad hakkaksid sellesse suhtuma kui normaalsesse panusesse ühiskondlikkusse ellu. Taoline vabatahtlik tegevus võiks kuuluda ka õppekavasse;

14. peab ülimalt oluliseks, et vabatahtliku töö lisaväärtuse puhul noorte ja ühiskonna (selle kõigis aspektides) jaoks peetaks hästi silmas tasakaalu. Kõige esimesel kohal on alati noorte vajadused ja nende areng ning ühiskonna vajadustele vastatakse noorte suurema pühendumise ja ühiskonda kaasamise kaudu

15. avaldab tunnustust Euroopa vabatahtlikule teenistusele ja loodab, et see areneb tulevikus edasi, nii et võimalikult paljudel noortel oleks võimalus teha piiriülest vabatahtlikku tööd.

II MUUDATUSETTEPANEKUD

Muudatusettepanek 1

Artikkel 7

Komisjoni ettepaneku tekst Regioonide Komitee muudatusettepanek 7. Euroopas on endiselt palju erinevaid kodanikuühiskonna või valitsusasutuste korraldatud vabatahtlikke tegevusi ning neid tuleks säilitada, edasi arendada ning muuta need koostalitusvõimeliseks. 7. Euroopas on endiselt palju erinevaid kodanikuühiskonna või valitsusasutuste korraldatud vabatahtlikke tegevusi ning neid tuleks säilitada, ja edasi arendada ning muuta need koostalitusvõimeliseks edendada tuleks vabatahtlike organisatsioonide vahelist koostööd.

Motivatsioon

Koostalitusvõimelisuse kontseptsioon vajab palju selgitamist ja seda on keeruline rakendada mõningate riikide vabatahtliku töö korraldamise süsteemides. Euroopa Komisjoni ettepaneku eesmärk ei ole vabatahtliku töö ühtlustamine ega tsentraliseerimine, ent vabatahtliku töö koostalitusvõimeliseks muutmist on aga võimalik sel viisil interpreteerida. Eesmärk on, et noored (kui nad seda soovivad) saaksid teha vabatahtlikku tööd mõnes teises ELi riigis, ning edendades vabatahtlike organisatsioonide vahelist koostööd, peaks see muutuma lihtsamaks kui praegu.

Muudatusettepanek 2

Artikkel 13

Komisjoni ettepaneku tekst Regioonide Komitee muudatusettepanek 13. Vaatamata neile jõupingutustele on Euroopas noorte vabatahtlike piiriülesel liikuvusel endiselt takistusi ning seega on käesoleva soovituse peamine eesmärk tihendada liikmesriikide koostööd liikuvuse arendamiseks vajaliku raamistiku loomisel piiramata seejuures liikmesriikide riiklike programmide mitmekesisust. 13. Vaatamata neile jõupingutustele on Euroopas noorte vabatahtlike piiriülesel liikuvusel endiselt takistusi ning seega on käesoleva soovituse peamine eesmärk tihendada liikmesriikide koostööd liikuvuse arendamiseks vajaliku raamistiku loomisel piiramata seejuures liikmesriikide riiklike programmide vabatahtlike tegevuste mitmekesisust.

Motivatsioon

Mitte kõigis Euroopa riikides ei ole vabatahtliku töö valdkonnas riiklikke programme. See tähendaks, et mõned riigid peaksid esmalt koostama riiklikud programmid ning see rikuks subsidiaarsuse põhimõtet. Asendades sõna „programmid” sõnaga „vabatahtlikud tegevused” või „võimalused” on tekst kohaldatav kõigis ELi liikmesriikides ja kooskõlas subsidiaarsuse põhimõttega ning ei kaota samas oma tähendust.

Muudatusettepanek 3

Artikkel 14

Komisjoni ettepaneku tekst Regioonide Komitee muudatusettepanek 14. Käesoleva soovituse raames tuleks piirülest vabatahtlikku tegevust määratleda kui noore vabatahtlikku osalemist kasumit mittetaotlevas tasustamata tegevuses, mis on üldsusele kasulik ja leiab aset muus riigis kui noore elukohariigis. Sellist tegevust iseloomustavad järgmised aspektid: osaleda võivad kõik alla 30-aastased noored, tegevus toimub vaba tahte alusel, tegevus on tähtajaline, selgete eesmärkide, struktuuri ja raamistikuga, tasustamata, kuid vabatahtlik saab taskuraha ja tema kulud kaetakse. 14. Käesoleva soovituse raames tuleks piirülest vabatahtlikku tegevust määratleda kui noore vabatahtlikku osalemist kasumit mittetaotlevas tasustamata tegevuses, mis on üldsusele kasulik ja leiab aset muus riigis kui noore elukohariigis. Sellist tegevust iseloomustavad järgmised aspektid: osaleda võivad kõik alla 30-aastased noored, tegevus toimub vabatahtlikkuse alusel, vaba tahte alusel, teatud perioodi jooksul, tegevus on tähtajaline, selgete eesmärkide, struktuuri ja raamistikuga, ning seda ei tasustata tasustamata, kuid vabatahtlik saab taskuraha ja tema kulud kaetakse.

Motivatsioon

Mõningatel juhtudel omavad noored vahendeid, et anda ise oma panus vabatahtliku töö projekti. Lisaks loob väike panus (ükskõik kui suur või väike see ka poleks) noorte jaoks „kohustuse” ja omamoodi autunde, et minna tõepoolest välismaale vabatahtlikku tööd tegema.

Muudatusettepanek 4

Artikkel 15

Komisjoni ettepaneku tekst Regioonide Komitee muudatusettepanek 15. Erilist tähelepanu tuleb pöörata vähemate võimalustega noortele, sest vabatahtlik tegevus on eriti väärtuslik võimalus nende noorte liikuvuseks, kes muidu saaksid liikuvuse programmidest osa kas vähem või üldse mitte. Tuleks arvestada sellega, et need noored vajavad spetsiaalset koolitust ja mentorlust. Sellest lähtudes on väga kasulik noortele spetsialiseerunud sotsiaalharidustöötajate ja noortejuhtide koolituse ja liikuvuse toetamine. 15. Erilist tähelepanu tuleb pöörata vähemate võimalustega noortele, sest v Vabatahtlik tegevus on eriti väärtuslik võimalus nende noorte liikuvuseks, . Seepärast vajavad erinevaid toetusvorme eelkõige väiksemate võimalustega noored, kes soovivad tegeleda vabatahtliku tegevusega, kuid kes muidu saaksid liikuvuse võimalustest osa kas vähem või üldse mitte. Need noored vajavad erinevaid toetusvorme. Sellest lähtudes on väga kasulik noortele spetsialiseerunud sotsiaalharidus-töötajate ja noortejuhtide koolituse ja liikuvuse toetamine. Sellele lisaks tuleb kasutada kohalike ja piirkondlike omavalitsuste käsutuses olevaid vahendeid, et paremini kõnealuse sihtrühmani jõuda.

Motivatsioon

Paljudes liikmesriikides kujundavad noorsoopoliitikat suurel määral kohalikud ja piirkondlikud omavalitsused. Lisaks seisavad kohalikud ja piirkondlikud omavalitsused kõigist valitsustasanditest noortele kõige lähemal. See on ka tasand, kus suudetakse kõige paremini jõuda vähemate võimalustega noorteni.

Muudatusettepanek 5

Artikkel 16

Komisjoni ettepaneku tekst Regioonide Komitee muudatusettepanek 16. Riiklike programmide parem koostalitusvõime ja parem teabevahetus võivad innustada kõiki noori eurooplasi, olenemata nende rahvusest, tegelema rohkem vabatahtliku tööga kolmandates riikides. 16. Riiklike programmide parem koostalitusvõime Tihedam koostöö vabatahtlike organisatsioonide vahel Euroopas ja parem teabevahetus võivad innustada kõiki noori eurooplasi, olenemata nende rahvusest, tegelema rohkem vabatahtliku tööga kolmandates riikides.

Motivatsioon

Vaata muudatusettepanekute 1 ja 2 motivatsioone.

Muudatusettepanek 6

Artikkel 17

Komisjoni ettepaneku tekst Regioonide Komitee muudatusettepanek 17. Kuna käesoleva soovituse eesmärgid ei ole liikmesriikide tasandil piisaval määral saavutatavad, on nimetatud meetme ulatuslikkus ja mõjusus paremini saavutatav ühenduse tasandil, ja ühendus võib kooskõlas asutamislepingu artiklis 5 sätestatud subsidiaarsuse põhimõttega võtta vastu meetmeid noorte vabatahtlike liikuvuse edendamiseks riiklike programmide koostalitusvõime arendamise teel. Vastavalt kõnealuses artiklis sätestatud proportsionaalsuse põhimõttele ei lähe käesolev soovitus nimetatud eesmärkide saavutamiseks vajalikust kaugemale, 17. Kuna käesoleva soovituse eesmärgid ei ole liikmesriikide tasandil piisaval määral saavutatavad, on nimetatud meetme ulatuslikkus ja mõjusus paremini saavutatav ühenduse tasandil, ja ühendus võib kooskõlas asutamislepingu artiklis 5 sätestatud subsidiaarsuse põhimõttega võtta vastu meetmeid noorte vabatahtlike liikuvuse edendamiseks riiklike programmide koostalitusvõime arendamise teel , parandades selleks vabatahtlike organisatsioonide vahelist koostööd. Vastavalt kõnealuses artiklis sätestatud proportsionaalsuse põhimõttele ei lähe käesolev soovitus nimetatud eesmärkide saavutamiseks vajalikust kaugemale,

Motivatsioon

Vaata muudatusettepanekute 1 ja 2 motivatsioone.

Muudatusettepanek 7

Artikkel A

Komisjoni ettepaneku tekst Regioonide Komitee muudatusettepanek A. Edendada noorte vabatahtlike liikuvust Euroopas, suurendades selleks riiklike kodanikuühiskonna või valitsusasutuste korraldatud vabatahtlike programmide koostalitusvõimet selliselt, et igal noorel inimesel oleks soovi korral võimalus olla vabatahtlikuks Euroopas. A. Edendada noorte vabatahtlike liikuvust Euroopas, suurendades selleks riiklike kodanikuühiskonna või valitsusasutuste korraldatud vabatahtlike organisatsioonide programmide vahelist koostööd koostalitusvõimet selliselt, et igal noorel inimesel oleks soovi korral võimalus olla vabatahtlikuks Euroopas.

Motivatsioon

Vaata muudatusettepanekute 1 ja 2 motivatsioone.

Muudatusettepanek 8

Artikkel B1

Komisjoni ettepaneku tekst Regioonide Komitee muudatusettepanek B 1. parandada teadmisi vabatahtliku töö programmide kohta oma riigi territooriumil ning edastada vastav teave Euroopa Komisjonile edasiseks levitamiseks; B 1. parandada teadmisi vabatahtliku töö programmide võimaluste kohta oma riigi territooriumil ning edastada vastav teave Euroopa Komisjonile edasiseks levitamiseks, sh luues selleks Euroopa noorte vabatahtlike portaali ja vabatahtlike töö andmepanga;

Motivatsioon

Vaata muudatusettepaneku 2 motivatsiooni.

Muudatusettepanek 9

Artikkel B4

Komisjoni ettepaneku tekst Regioonide Komitee muudatusettepanek B 4. jagada teavet vabatahtliku töö kohta teiste liikmesriikidega ning lihtsustada nii palju kui võimalik taotlemismenetlust, et ühe liikmesriigi noortel vabatahtlikel oleks teise liikmesriigi riiklikele programmidele parem juurdepääs ja lihtsam vabatahtlikku tööd taotleda; B 4. jagada teavet vabatahtliku töö kohta teiste liikmesriikidega ning lihtsustada nii palju kui võimalik taotlemismenetlust, et ühe liikmesriigi noortel vabatahtlikel oleks teise liikmesriigi riiklikele programmidele vabatahtlikele tegevustele parem juurdepääs ja lihtsam vabatahtlikku tööd taotleda;

Motivatsioon

Vaata muudatusettepaneku 2 motivatsiooni.

Muudatusettepanek 10

Artikkel B7

Komisjoni ettepaneku tekst Regioonide Komitee muudatusettepanek B 7. luua põhilised kvaliteedistandardid, mis soodustavad mõistlikul tasemel kvaliteedi tagamise, millega kaitsta oma riigist teise riiki suunduvaid vabatahtlikke ning pakkuda neile kindlust ja julgust piiriülestes programmides osalemiseks; kõnealused standardid võivad olla seotud vabatahtlike ja meeskonna koolitusega, meetme ettevalmistamisega, mentorluse, jälgimise ja järelmeetmetega; B 7. luua põhilised kvaliteedistandardid, mis soodustavad mõistlikul tasemel kvaliteedi tagamise, millega kaitsta oma riigist teise riiki suunduvaid vabatahtlikke ning pakkuda neile eelkõige vähemate sotsiaalsete võimalustega ja hariduskaugetele noortele kindlust ja julgust piiriülestes programmides tegevustes osalemiseks; kõnealused standardid võivad olla seotud vabatahtlike ja meeskonna koolitusega, meetme ettevalmistamisega, mentorluse, jälgimise ja järelmeetmetega;

Motivatsioon

Vaata muudatusettepaneku 2 motivatsiooni.

Vabatahtlik töö võib avada võimaluse vähemate võimalustega noorte kaasamiseks. Just nendel on vaja täiendavat toetust ja julgustust piiriülese vabatahtliku töö tegemiseks.

Muudatusettepanek 11

Artikkel B14

Komisjoni ettepaneku tekst Regioonide Komitee muudatusettepanek B 14. pöörata erilist tähelepanu vähemate võimalustega noortele ning pakkuda nende vajadusi arvestavaid lähenemisi, et parandada nende juurdepääsu vabatahtlikele tegevustele, eriti üleeuroopalistele vabatahtliku töö vormidele ning arvestada nende noorte eri vajadustega koolituse ja toetuse suhtes, B 14. pöörata erilist tähelepanu vähemate sotsiaalsete ja geograafiliste võimalustega ja hariduskaugetele noortele ning pakkuda nende vajadusi arvestavaid lähenemisi, et parandada nende juurdepääsu vabatahtlikele tegevustele, eriti üleeuroopalistele vabatahtliku töö vormidele ning arvestada nende noorte eri vajadustega koolituse ja toetuse suhtes,

Muudatusettepanek 12

Artikkel 2

Komisjoni ettepaneku tekst Regioonide Komitee muudatusettepanek 2. julgustada ja korraldada koostöös liikmesriikidega süstemaatilist teabe ja kogemuste vahetamist riiklike kodanikuühiskonna või valitsusasustuste korraldatud vabatahtliku töö programmide koostalitusvõime kohta; 2. julgustada ja korraldada koostöös liikmesriikidega süstemaatilist teabe ja kogemuste vahetamist riiklike kodanikuühiskonna või valitsusasustuste korraldatud vabatahtliku töö programmide koostalitusvõime alase Euroopa koostöö edendamise kohta;

Motivatsioon

Vaata muudatusettepanekute 1 ja 2 motivatsioone.

Muudatusettepanek 13

Artikkel 4

Komisjoni ettepaneku tekst Regioonide Komitee muudatusettepanek 4. esitada nõukogule nelja aasta jooksul pärast käesoleva soovituse vastuvõtmist aruanne, et määrata kindlaks, kas kavandatud meetmed töötavad tõhusalt, ning et hinnata vajadust edasisteks meetmeteks. 4. esitada nõukogule nelja aasta jooksul pärast käesoleva soovituse vastuvõtmist enne 2011. aastat aruanne, et määrata kindlaks, kas kavandatud meetmed töötavad tõhusalt, ning et hinnata vajadust edasisteks meetmeteks.

Motivatsioon

Euroopa Parlamendi 454 saadikut on allkirjastanud algatuse kuulutada 2011. aasta Euroopa vabatahtliku töö aastaks. Ka Regioonide Komitee toetab seda algatust. 2011. aastal möödub muuhulgas kümme aastat rahvusvahelisest vabatahtlike aastast. Seega on Euroopa Komisjonil suurepärane võimalus avaldada vabatahtlikku tööd käsitlev aruanne vahetult enne 2011. aastat.